# Telosquistàcies

Les Telosquistàcies (Teloschistaceae en llatí) són una família taxonòmica de líquens, la més gran dins de l'ordre Teloschistales. Es tracta d'una família amb una remarcable hetereogeneïtat morfològica i ecològica entre els seus membres. Els tal·lus són de tots els tipus, des de fruticulosos o foliosos fins a crustacis, podent ésser tant epífits com endolítics. El fotobiont acostuma a ésser l'alga verda del gènere Trebouxia o altres gèneres relacionats. Els membres d'aquesta família presenten freqüentment antraquinones, uns compostos químics que atorguen als líquens un color groguenc-ataronjat. La classificació taxonòmica de Teloschistaceae ha estat àmpliament debatuda, especialment la seva inserció dins de l'ordre Lecanorales o Teloschistales. Actualment es considera que existeixen tres subfamílies dins de la família Teloschistaceae: Caloplacoideae, Teloschistoideae i Xanthorioideae.

## Llista de gèneres

Fa unes dècades es considerava que hi havia entre 9 i 15 gèneres dins de la família Teloschistaceae, que incloien entre 525 (segons Hawksworth) i quasi 2000 espècies diferents, tot i que sempre hi ha hagut molt debat entorn del seu nombre exacte. Actualment es considera que existeixen 105 gèneres a la família de les telosquistàcies. La subfamília Caloplacoideae té 30 gèneres, Teloschistoideae en té 24 i Xanthorioideae 41. El gènere amb més espècies és, amb diferència, Caloplaca, amb unes 510 espècies, seguit per Xanthoria, que conté unes 30 espècies, Teloschistes també amb unes 30 espècies i Fulgensia amb aproximadament 10 espècies. Els altres gèneres són majoritàriament monotípics (gèneres que contenen una sola espècie), amb espècies segregades dels quatre gèneres principals.
* Caloplaca Th. Fr.
* Cephalophysis (Hertel) H. Kilias
* Fulgensia Massal. & De Not.
* Huea C.W. Dodge & G.E. Baker
* Ioplaca Poelt.
* Josefpoeltia Kondratyuk & Kärnefelt
* Seirophora Poelt
* Teloschistes Norman
* Xanthodactylon P.A. Duvign.
* Xanthomendoza Kondratyuk & Kärnefelt
* Xanthopeltis R. Sant.
* Xanthoria (Fr.) Th. Fr.

## Galeria d'imatges

* Caloplaca chrysodeta
* Caloplaca feracissima
* Fulgensia fulgens
* Teloschistes chrysophthalmus
* Teloschistes flavicans
* Xanthomendoza fallax.jpg
* Xanthoria elegans
* Xanthoria polycarpa

## Referències

* ↑ «Arbre taxonòmic de la família Teloschistaceae». Catalgoue of life, 29-12-2012.(anglès)
* 1 2 3 4 Ester Gaya, Pere Navarro-Rosinés, Xavier Llimona,Néstor Hladun, François Lutzoni. Phylogenetic reassessment of the Teloschistaceae (lichen-forming Ascomycota, Lecanoromycetes). Mycological research 112, 528–546 (2008)(anglès)
* 1 2 S. Y. Kondratyuk et al. A REVISED TAXONOMY FOR THE SUBFAMILY XANTHORIOIDEAE (TELOSCHISTACEAE, ASCOMYCOTA) BASED ON MOLECULAR PHYLOGENY. Acta Botanica Hungarica 56(1–2), pp. 141–178 (2014)(anglès)
* ↑ «Outline of Ascomycota 2007». Myconet. Arxivat de l'original el 2016-03-03. [Consulta: 30 desembre 2012].(anglès)
* ↑ Hawksworth DL, Kirk PM, Sutton BC, Pegler DN, 1995. Ainsworth & Bisby’s Dictionary of the Fungi, 8th edn. CAB International, Wallingford.(anglès)
* ↑ Gaya, Ester, et al. "Implementing a cumulative supermatrix approach for a comprehensive phylogenetic study of the Teloschistales (Pezizomycotina, Ascomycota)." Molecular Phylogenetics and Evolution 63.2 (2012): 374-387.(anglès)